Παγκοσμίως το πρώτο ρομπότ που παίζει κρητική λύρα κατασκεύασε ο MSc Ηλεκτρολόγος Μηχ. & Μηχ. Υπολογιστών ΕΜΠ Μύρωνας Μπουρλάκης !

Το ρομπότ είναι σε θέση να παίζει τραγούδια βάζοντας του το τεμπο, τις νότες και τις διάρκειες (σε ένα αρχείο).

Το ρομπότ παρουσιάστηκε πρώτη φορά δημόσια στο 7ο Φεστιβάλ Ερασιτεχνικής Οργανοποιίας 2018 που πραγματοποιήθηκε στο "The Box Athens" στην Αθήνα στις 3 Ιουνίου 2018.

Μερικές Τεχνικές Πληροφορίες:

Το σύστημα είναι κλειστού βρόγχου και χρησιμοποιεί DC μοτέρ με οπτική ανάδραση, πράγμα που επιτρέπει μεγάλες ταχύτητες στις κινήσεις και ακρίβεια στην θεση ακόμη και αν εμποδιστεί η φυσική κίνηση των αξόνων. Δηλαδή αν για παράδειγμα εμποδίσουμε την κίνηση του ρομπότ με το χέρι μας και μετά το αφήσουμε ελεύθερο, αυτό θα ξέρει σε ποια θέση βρίσκεται και θα συνεχίσει να παίζει μουσική κανονικά.

Οι νότες επιλέγονται με "έλεγχο θέσης με PID controller"

ενώ το δοξάρι κινείται με "έλεγχο θέσης και ταχύτητας με PID controller"

Η ταχύτητα του δοξαριού ελέγχεται και ρυθμίζεται δυναμικά κατά την διάρκεια της κάθε δοξαριάς ώστε να βγαίνει στρωτός ο ήχος.